
משרד החקלאות וביטחון המזון
ועדת מכרזים מרכזית



30 ספטמבר 2025 

[bookmark: _GoBack]הנדון: התקשרות עם סאנאייר פתרונות אוויריים לפיזור פיתיונות נגד מחלת הכלבת במסגרת פרויקט החיסון האוראלי בפטור ממכרז על יסוד תקנה 3 (2) תקנת הנזק + 3 (29) לתח"ם (פטור ספק יחיד) 

פרוטוקול
 
1. במסגרת פרויקט החיסון האוראלי לצמצום התפשטות מחלת הכלבת בישראל, מפוזרים מן האוויר פיתיונות תרכיב חיסון וזאת בשטחים שונים ברחבי מדינת ישראל, בהתאם להנחיית השירותים הווטרינריים  במשרד.
2. לשם ביצוע הפיזור כאמור, פרסם המשרד מכרז פומבי שמספרו 25/2019 במסגרתו ביקש לקבל שירותי פיזור אוויריים, הכל בהתאם למפרט כפי שהופיע בגוף המכרז. 
3. הצעת המחיר במכרז זה הוגשה בגין ביצוע הפיזור ביחס לקמ"ר של פיזור.
4. במסגרת מכרז זה הוגשו שתי הצעות ובהתאם לפרוטוקול ועדת המכרזים מיום 18/11/2019 זוכתה הצעת חברת "סאנאייר" שנקבה בערך של 49 ₪ כולל מע"מ לקמ"ר. 
5. עם החברה נחתם הסכם מכוח המכרז כשתקופת הבסיס הוגדרה  24 חודשים מיום החתימה (9/2/2020) בתוספת זכות ברירה להארכת ההתקשרות לתקופות שונות שלא תעלנה במצטבר על שלוש שנים . 
6. בחודש מרץ 2022 פנה הספק אל המשרד וביקש לעדכן את ערך השעה וזאת מסיבות שונות שעיקרן ייקור מחירי הדלק התעופתי והשמנים הנדרשים לצורך ביצוע העבודה.
7. בהתאם אישרה ועדת המכרזים בהחלטתה מיום 12/7/2022 את עדכון ערך התמורה לקמ"ר וזאת מ-49 ₪ ל-55 ₪ כולל מע"מ וזאת בהתבסס על תקנה 8 (א) 11 לתח"ם. 
8. ההתקשרות עם הספק מכוח המכרז, לאחר שמומשו כל זכויות הברירה, הסתיימה ביום 9/2/2025. הואיל ובאותו המועד טרם היה מוכן מכרז חדש לפרסום (ראה בהקשר זה סע' 9 מטה) אישרה ועדת המכרזים ביום 24/2/2025 התקשרות על יסוד  תנאי תקנת הנזק  3 (2) לתח"ם)  עם חברת "סאנאייר" במסגרת כספית של עד 1.2 מלש"ח לצורך ביצוע הפיזור בהתאם להצעתם (65 ₪ כולל מע"מ לקמ"ר) . וזאת לתקופה של ששה חודשים שהסתיימה ביום 17/9/2025.  
9. לעניין קידום מכרז חדש - היחידה המקצועית החלה כבר בחודש נוב' 2024 לקדם עריכה של מכרז חדש. חשוב לציין בהקשר זה כי ביחידה המקצועית התחלפו הממונים על ניהול הפרויקט ובשל עובדה זו בתוספת עומס עבודה באגף הרכש לא התאפשר לפרסם את המכרז באופן שיביא לרציפות תפעולית. עם זאת באגף הרכש גויס לאחרונה כותב מכרזים חיצוני שנכון להיום 30/9/2025 כבר הכין טיוטת מכרז לפני העברתה להערות חברי הוועדה. הערכה סבירה הנה כי מכרז זה יפורסם בחודשים הקרובים.
10. הובהר על ידי דר' צביה מילדנברג שהופיעה בפני הועדה כי פיזור הפיתיונות והפרויקט חייבים להימשך.  עצירת הפרויקט ואי פיזור הפיתיונות  משמעם הגדלת החשש באופן ממשי להתפרצות מחלת הכלבת ומכאן - פגיעה בבריאות האדם והחי. הנ"ל דיווחה לוועדה כי מספר מקרי הכלבת הוכפלו בשנת העבודה הנוכחית. כמו כן דיווחה ד"ר מילדנברג כי בימים האחרונים התגברו הדיווחים על מגע בין אנשים וחיות החשודות כחולות במחלה באופן שהביא לעלייה נכרת במספר הפונים למשרד הבריאות לשם אבחון והמשך טיפול. 
11. עמדה מקצועית מפורטת בדבר הנזק הממשי והמיידי הגלום בעצירת הפרויקט מפורט במכתבה של ד"ר צבייה מילדנברג מיום 30/9/2025 המצ"ב.
12. נזכיר כי כבר בעת מתן הפטור הקודם בחודש פברואר 2025 ביצע אגף הרכש בחינה של שוק הספקים הרלוונטי למתן השירות בעת הנוכחית, את מידת זמינותם של אותם ספקים ואת העלות המבוקשת ע"י כל אחד ואחד מהם. 
13. יובהר כי בירור זה נעשה גם באמצעות פנייה לרת"א (רשות תעופה אזרחית) לצורך קבלת מידע אודות ספקים רלוונטיים.
14. הבירור העלה כי קיימים 3 ספקים אפשריים אליהם ניתן לפנות לצורך קבלת הצעות מחיר. מכאן שההתכנות  לתחרות גבוהה ויש לשאוף לפרסומו של המכרז במהירות האפשרית. בה בעת וזה חשוב להדגיש לא ניתן להכניס ספק חדש "מהרגע להרגע" לנעלי הספק הנוכחי, הואיל וכניסתו של ספק חדש מחייבת לימוד והכרה של הפרויקט שכן מדובר במשימה מורכבת הדורשת תיאומים והיכרות טובה של החומר המקצועי. 
15. הואיל ונכון ליום זה 30/9/2025 אין התקשרות מוסדרת של המשרד והפרויקט למעשה מושבת הרי שכפי שהוסבר בפרוטוקול זה עצירת הפרויקט עלולה לגרום לנזק של ממש.  
16. לאור המקובץ הרינו מורים כדלקמן: 

1. הואיל שהתרשמה ועדת המכרזים, כי נכון ליום זה מדובר בנזק של ממש שיש למנעו באופן מיידי בשים לב לעובדה כי משרדי הממשלה נמצאים בחופשת חגי תשרי, מבקשת ועדת המכרזים את אישור ועדת הפטור המשרדית על יסוד תנאי תקנה 3 (2) לתח"ם להתקשר עם חברת "סאנאייר" במסגרת כספית של עד 500 אלש"ח לצורך ביצוע הפיזור בהתאם להצעתם (65 ₪ כולל מע"מ לקמ"ר) .וזאת לתקופה של חודש אחד עד ליום 1/11/2025  
2. החל מיום 1/11/2025 ועד ליום 1/3/2026 או עד לחתימת זוכה עם הספק הזוכה במכרז החדש לפי המוקדם. תמשך ההתקשרות עם הספק באותם תנאים בהתבסס על תנאי תקנה 3 (29) לתח"ם, בהיותו כאמור היחידי בנסיבות העניין שכשיר לתת את השירות. יובהר  כי החלטה זו תעלה לפרסום כמקובל. היקף ההתקשרות במסלול זה: עד 1 מלש"ח. 
3. על אגף הרכש והיחידה המקצועית לעשות את מירב המאמצים לתעדף את פרסום המכרז בלוח הזמנים הקצר ביותר האפשרי – על מנת להתחיל  את תקופת החפיפה עם ספק חדש (ככל שייבחר) מוקדם ככל האפשר.  
4. ההחלטה כפופה לאישור ועדת הפטור המשרדית ולפרסום ההחלטה כמתחייב מס"ק ב' מעלה. 
5. הספק נתן את הסכמתו שתנאי התקשרות זו יהיו בהתאם לתנאי ההתקשרות שנכרתה עמו במסגרת מכרז 25/2019 , למעט מרכיב התמורה שכאמור תעמוד על ערך של 65 ₪ לקמ"ר כולל מע"מ. 

מ/מ יו"ר			נציגת היועמ"ש 			ס/חשב 

	מר אורן לביא
	
	אריאל כהאן, עו"ד
	
	מר רם לוי, רו"ח  

	
	
	
	
	

	מנכ"ל  המשרד
	
	היועץ המשפטית 
	
	חשב המשרד 

